open-index/open-wikipedia-markdown huggingface dataset:
Birger Hahl

**Birger Samuel Hahl** (26. syyskuuta 1901 Haukivuori – 4. syyskuuta 1975 Helsinki) oli suomalainen sisustusarkkitehti. 1920-luvulla Hahl työskenteli arkkitehti Väinö Vähäkallion toimistossa kunnes vuonna 1928 perusti suunnittelutoimiston Helsinkiin. Hahl teki 20- ja 30-luvuilla Lahden Puusepäntehtaille (vuodesta 1931 Asko-Avonius) useita huonekaluja, jotka olivat suoralinjaisia ja useimmiten loimukoivusta valmistettuja. Koristeina käytetyt listaupotukset tekivät niistä monimutkaisia ja kalliita valmistaa. Hahlin huonekalut olivat muita pienempiä, puu-upotuksin ja viiluyhdistelmillä koristellut kaapit kuutiomaisia.

Hahlin töitä ovat muun muassa Eduskuntatalon  diplomaattien huoneen loimukoivuinen sohvakalusto, Postitalon kalusteita, J.W.Suomisen-yrittäjä suvun uuden asuinrakennuksen Koskilinnan kalusteet, Elannon pääkonttorin huonekalut (1928), Kajaani Oy:n toimistojen sisustustuksia 1950-luvulla sekä kalusteita huonekalutehdas Askolle, esimerkiksi (Pepita, nro 623).

Käsi- ja taideteollisuusliitto Taiton julkaiseman Käsiteollisuus-lehden tuolisuunnittelukilpailun Hahl voitti vuonna 1927. Ornamon hallituksen varajäsenenä Hahl oli vuonna 1927. Birger Hahl mainitaan myös lavastajana elokuvassa Rakkautensa uhri vuodelta 1945.

Hahlin vanhemmat olivat Otto Magnus Hahl ja Carolina Ottilia (o.s. Kjellstedt). Puoliso oli Amalia (o.s. Ollikainen). 

## Lähteet
Lauri Mäntyvaaran tuuheet ripset

**Lauri Mäntyvaaran tuuheet ripset** on vuonna 2017 ensi-iltansa saanut nuortenelokuva, jonka on käsikirjoittanut ja ohjannut Hannaleena Hauru. Elokuvan tuottaja on Jussi Rantamäki (Elokuvayhtiö Aamu). Elokuva sai ensi-iltansa 28. heinäkuuta 2017.

## Rooleissa

## Vastaanotto

## Lähteet

## Aiheesta muualla
* Suomen elokuvasäätiö 
* Screen Dailyn artikkeli elokuvasta
* Finnkino
Bonthe

**Bonthe** on rannikkokaupunki Sierra Leonen Eteläisessä maakunnassaBonthen piirikunnassa. Kaupunki sijaitsee Sierra Leonen suurimman saaren Sherbron itärannalla, Sherbrojoen&nbsp;suistossa. Vuoden 2015 väestönlaskennassa Bonthen väkiluku oli 9&nbsp;975.

Tärkein elinkeino Bonthessa on kalastus. Siirtomaa-aikoina kaupunki oli merkittävä kaupan keskus, jossa myytiin palmukuitua ja muita maatalouden tuotteita.

Väestöltään Bonthe on monipuolinen, pääasialliset etniset ryhmät ovat sherbrot ja mendet.

## Lähteet
Erkki Silvo

**Erkki Juhani Silvo** (27. marraskuuta 1934 Kotka – 7. maaliskuuta 2014 Kotka) oli suomalainen eversti.

Silvon vanhemmat olivat Leo Silvo ja Ida Järvinen ja puoliso vuodesta 1956 Terttu Anneli Eloranta. Silvo tuli ylioppilaaksi 1954 ja suoritti Kadettikoulun 1957 ja Sotakorkeakoulun 1967. Hän toimi Karjalan prikaatin opetusupseerina 1957–1958, Kanta-aliupseerikoulun opetusupseerina, linjanjohtajana ja komppanianpäällikkönä 1959–1965, Pääesikunnan toimistoupseerina 1967–1972 ja osastopäällikkönä 1983–1985, sotilasasiamiehen apulaisena Lontoossa 1972–1975, Porin prikaatin esikuntapäällikkönä 1975–1977, puolustusministeriön toimistopäällikkönä 1977–1983, Itä-Uudenmaan  sotilaspiirin päällikkönä 1985–1992 ja Uudenmaan sotilasläänin ensimmäisenä komentajana 1993–1994. Puolustusvaliokunnan sihteeri Silvo oli 1977–1983 ja Suomen Sotilasurheiluliiton varapuheenjohtaja 1985–1987 ja puheenjohtaja 1988–1991. Silvo julkaisi teokset *Puolustusvoimien kouluttajan opas* (1972) ja *Itä-Uudenmaan sotilaspiirin historia* (1992). Hänet ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1969, everstiluutnantiksi 1974 ja everstiksi 1981.

## Lähteet
Vsauce

**Vsauce**&nbsp;on internet-persoona Michael Stevensin luoma YouTube-kanava. Kanavan videoaiheet koskevat yleensä tieteellisiä ja filosofisia kysymyksiä, mutta kanavalta löytyy myös muun muassa teknologia-, kulttuuri- ja peliaiheisia videoita.

## Lähteet
Tsetska Tsatševa

**Tsetska Tsatševa** (s. 24. toukokuuta 1958 Dragana, Lovetšin alue) on bulgarialainen poliitikko ja entinen kansalliskokouksen puhemies. Tsatsjeva oli GERB-puolueen presidenttiehdokas marraskuun 2016 presidentinvaalissa. Hän sai toisella kierroksella  36,2 prosenttia äänistä, ja presidentiksi valittiin Rumen Radev  59,4 prosentin ääniosuudella.

## Lähteet

## Aiheesta muualla
Smendes

**Hedjkeperra-setepenra Smendes** oli muinaisen Egyptin 21. dynastian perustaja ja sen ensimmäinen faarao. Hänen valtakautensa on määritelty 26 vuoden pituiseksi. Hänen hautaansa tai hänestä kertovia muistomerkkejä ei ole löydetty. Smendesistä tuli faarao 1077 eaa. edellisen dynastian viimeisen faaraon Ramses XI:n kuoltua. 
Hänen ei uskota hallinneen yksin koko Egyptiä, vaan 21. dynastian aikana osaa Egyptistä hallitsi pappisdynastia. Amonia pidettiin tuolloin korkeimpana jumalana Egyptissä. Smendesin ollessa vallassa Amonin ylimmän papin virka periytyi isältä pojalle.  Smendes siirsi Egyptin pääkaupungin patsaineen Niilin suulta Piramessesta Tanisiin.

Smendesin vaimon on arveltu olleen Tentamun.

## Lähteet
The Way Way Back

**The Way Way Back** on Nat Faxonin ja Jim Rashin käsikirjoittama ja ohjaama yhdysvaltalainen komediaelokuva vuodelta 2013. Siinä ujo 14-vuotias poika Duncan (Liam James) saapuu kesälomalle Cape Codin rantakaupunkiin äitinsä (Toni Collette), äidin uuden sietämättömän miesystävän (Steve Carell) ja tämän 17-vuotiaan teinityttären kanssa. Aikuisten humalaisista nöyryytyksistä ja tyttöjen kylmäkiskoisuudesta kärsivä poika pakenee kaupungin vesipuistoon, jossa hän ystävystyy omituisen johtajamiehen (Sam Rockwell) ja muun henkilökunnan kanssa ja saa töitä perheensä tietämättä.

Independent-elokuvana tehty *The Way Way Back* sai maailmanensi-iltansa Sundancen elokuvajuhlilla tammikuussa 2013, josta Fox Searchlight otti sen levitykseensä. Elokuva tuli Suomessa teatteriensi-iltaan 16. elokuuta 2013. Suomessa televisiossa se ensiesitettiin marraskuussa 2016 Yle TV2 -kanavalla.

## Rooleissa

## Lähteet

## Aiheesta muualla
*
*
Historianfilosofia (kirja)

**Historianfilosofia. Klassiset ajattelijat antiikista nykyisyyteen** on Kari Väyrysen ja Jarmo Pulkkisen toimittama artikkelikokoelma historianfilosofiasta. Teoksen julkaisi Vastapaino vuonna 2015.

## Lähteet

## Aiheesta muualla
* Grönholm, Pertti: Kaivattu ja tarpeellinen historianfilosofian yleisesitys. *Agricolan kirja-arvostelut* 13.10.2016.
Inhan kartano

**Inhan kartano** on Inhan tehdasyhteisöön kuuluva ruukinkartano Ähtärissä. Kartanon päärakennusta kutsutaan Pytingiksi, ja sen on rakennuttanut ruukinpatruuna August Keirkner ja suunnitellut lääninarkkitehti K. V. Reinius. Rakennus valmistui vuonna 1899 ja se oli Fiskarsin omistuksessa vuodesta 1917, eikä siinä asuttu vuosikymmeniin vakituisesti. Vuonna 2015 Fiskars myi sen yksityishenkilölle perheen asunnoksi.

Rakennus on suojeltu. Suojeluperusteluissa mainitaan, että "kartanorakennus on aikansa komeimpia ruukinkartanoita ja hyvin poikkeuksellinen esimerkki 1800-luvun lopun kansainvälisen sisustustyylien soveltamisesta Suomessa".

## Lähteet

## Aiheesta muualla
* Inhan Pytingille löytyi ostaja Ähtäristä, Ilkka.fi 5.11.2016
Andreas Laurentii Nycopensis

**Andreas Laurentii Nycopensis** () (luultavasti 1610-luvun loppupuolella – 15. toukokuuta 1688 Helsinki) oli suomalainen rehtori ja kirkkoherra.

Nycopensis oli kotoisin Nyköpingistä Ruotsista ja hänen äitinsä haudattiin Helsinkiin 1686. Hän pääsi ylioppilaaksi Tartossa 1635 ja Turussa 1640. Nycopensis valmistui Turun akatemiasta filosofian maisteriksi 1643 ja hän opiskeli vielä Rostockissa 1646.

Nycopensis oli Turun akatemian 2. filosofian apulaisena vuodesta 1643 sekä Turun katedraalikoulun rehtorina ja tuomiokapitulin jäsenenä vuodesta 1649. Helsingin kirkkoherraksi hänet valittiin 1661 ja hän astui virkaan 1664. Hän oli synodaaliväitöksen preeses Turun pappeinkokouksessa 1652.

Nycopensis aloitti uranuurtajana kirkonkirjojen pitämisen Viipurin hiippakunnassa. Hän julkaisi hautajaisrunon (1645), hääonnittelurunon (1646) ja kolme akateemista onnittelurunoa (1650, 1656 ja 1660).

Andreas Laurentii Nycopensis oli naimisissa Anna Klöfverskjöldin (k. 1688) kanssa. Heidän poikansa oli Turun ja Porin läänin vakinaisen ratsuväkirykmentin luutnantti Aron Nycopensis (1664-1738). Nycopensiksen veli oli Viipurin hiippakunnan piispa, valtiopäivämies Nils Nycopensis (k. 1664).

## Lähteet

## Aiheesta muualla
* Andreas Laurentii Nycopensiksen elämäkerta Kansallisbiografiassa
Intelligent Speech Analyser

**Intelligent Speech Analyser (ISA) -puheanalyysijärjestelmä  ja ISA-puheanalyysiohjelmisto** on Suomessa ja Tampereella kehitetty signaaliprosessoripohjainen tietokonejärjestelmä ja myöhemmin mikroprosessoripohjainen tietokoneohjelma ihmisen puheen ja ihmisen äänen analysointiin digitaalisen signaalinkäsittelyn keinoin. ISA julkaistiin 4. joulukuuta 1986, kun se toimitettiin ensimmäiselle asiakkaalle Tampereen yliopistolliseen keskussairaalaan. Siitä lähtien Intelligent Speech Analyser:ia on käytetty tähän päivään saakka yhteensä yli sadassa väitöskirjassa, lisensiaattityössä, pro gradussa ja oppikirjassa.  Yhteensä noin kuudessasadassa akateemisessa julkistuksessa yli 220 kirjoittajalta yhteensä 13 eri kielellä. Intelligent Speech Analyser on järjestyksessä toinen Suomessa ja Tampereella kehitetty mikroprosessoripohjainen puheanalysaattori akateemiseen käyttöön. Ensimmäinen oli SPS2-puheanalysaattori. Intelligent Speech Analyser:in on kehittänyt DI Raimo O. Toivonen Tampereelta Pitchsystems Oy:ssä. 


F1_and_F2_formant_chart_with_Bark_scale.gif|*Bark-asteikkoinen F1/F2-formanttikartta*. 
F1_and_F2_formant_chart_with_ERB_scale.gif|*ERB-asteikkoinen F1/F2-formanttikartta*. 
F1_and_F2_formant_chart_with_Bark_scale_(2).gif|*Bark-asteikkoinen F1/F2-formanttikartta*. 
F1_and_F2_formant_chart_with_ERB_scale_(2).gif|*ERB-asteikkoinen F1/F2-formanttikartta*. 
Intelligent Speech Analyser ™ (ISA) Computer Voice Field.jpg|*Puheäänikenttä*. 
Intelligent Speech Analyser ™ (ISA) Fonetogram.jpg|*Puheen fonetogrammi*. 
FFT and LPC spectra of a Finnish man's long vowel a.jpg|*FFT- ja LPC-spektrit* pitkästä a-vokaalista.
FFT and LPC spectra of a Finnish man's long vowel e.jpg|*FFT- ja LPC-spektrit* pitkästä e-vokaalista.
FFT and LPC spectra of a Finnish man's long vowel i.jpg|*FFT- ja LPC-spektrit* pitkästä i-vokaalista.
FFT and LPC spectra of a Finnish man's long vowel o.jpg|*FFT- ja LPC-spektrit* pitkästä o-vokaalista.
FFT and LPC spectra of a Finnish man's long vowel u.jpg|*FFT- ja LPC-spektrit* pitkästä u-vokaalista.
FFT and LPC spectra of a Finnish man's long vowel y.jpg|*FFT- ja LPC-spektrit* pitkästä y-vokaalista.
FFT and LPC spectra of a Finnish man's long vowel ä.jpg|*FFT- ja LPC-spektrit* pitkästä ä-vokaalista.
FFT and LPC spectra of a Finnish man's long vowel ö.jpg|*FFT- ja LPC-spektrit* pitkästä ö-vokaalista.


## Lähteet

## Kirjallisuutta
Alla mainituissa ISA:n käyttöä ja julkaisut on lueteltu Intelligent Speech Analyser:in kotisivulla

**Julkaisuja**
* 
* 
* 
* 

**Opinnäytteitä**
*   (Lisensiaattityö)
*   (Väitöskirja)
*   (Pro gradu)
*   (Sivuainetutkielma)
*   (Lisensiaattityö) Sisältää 88 Intelligent Speech Analyserilla tehtyä kuvaa.
*  (Väitöskirja) Sisältää 181 Intelligent Speech Analyserilla tehtyä kuvaa.
*   (Väitöskirja)
Marrakesh-Safi

**Marrakesh-Safi** (, berb. ⵎⵕⵕⴰⴽⵛ ⴰⵙⴼⵉ) on yksi Marokon 12 alueesta.

Marrakesh-Safin pääkaupunki on Marrakesh. Marrakesh-Safissa oli asukkaita vuonna 2014 noin 4,5 miljoonaa. 

## Historia
Marrakesh-Safi muodostui syyskuussa 2015, kun Marrakesh-Tensift-El Haouzin alueeseen liittyi Doukkala-Abdan alueesta Safin ja Youssoufian maakunnat.

## Hallinnollinen jako
Marrakesh-Safi on jaettu Marrakeshin prefektuuriin eli suurkaupunkialueeseen ja seuraaviin maakuntiin:
* Al Haouz
* Chichaoua
* El Kelâa des Sraghna
* Essaouira
* Rehamna
* Safi
* Youssoufia

## Lähteet

## Aiheesta muualla
Asko Sivula

**Asko Olavi Sivula** (21. elokuuta 1936 Helsinki – 27. elokuuta 2014 Helsinki) oli suomalainen kenraalimajuri.

Sivulan vanhemmat olivat everstiluutnantti Reino Sivula ja Anni Kratz ja puoliso vuodesta 1964 Desirée Signe Kaarina Ahlbäck. Sivula tuli ylioppilaaksi 1956 ja suoritti upseerintutkinnon 1959 ja Sotakorkeakoulun 1969. Hän toimi Karjalan tykistörykmentin ja Reserviupseerikoulun opetusupseerina 1959–1967, Pääesikunnan esikuntaupseerina 1969-1976 ja osastopäällikkönä 1984–1990, Etelä-Suomen sotilasläänin esikunnan osastopäällikkönä 1979–1981, Jääkäripatteriston komentajana 1981–1984, kenttätykistön tarkastajana 1990–1992 ja lopuksi apulaismaavoimapäällikkönä vuodesta 1993. Hänet ylennettiin vänrikiksi 1957, luutnantiksi 1960, yliluutnantiksi 1963, kapteeniksi 1966, majuriksi 1971, everstiluutnantiksi 1976, everstiksi 19884 ja kenraalimajuriksi 1994. Hänen nimellään julkaistiin vuonna 1995 hänen johtamansa työryhmän tuottama tutkimus *Tietoyhteiskunnan maavoimat – Maavoimat 2020*, jota on käytetty Suomen puolustusvoimien kehittämisessä.

## Lähteet
Ulappa (albumi)

**Ulappa** on kosketinsoittaja Esa Kotilaisen albumi, joka julkaistiin 17. kesäkuuta 2015. Kotilainen on säveltänyt, esittänyt, sovittanut, äänittänyt ja miksannut levyn.

## Kappaleet
Kaikki kappaleet säveltänyt Esa Kotilainen.

#
#
#

## Lähteet
* ''Ulappa'' discogs.com -sivustolla

### Viitteet
Raqqan taistelu

**Raqqan taistelu** viittaa seuraaviin taisteluihin:

* Raqqan taistelu (2013), 3.–6. maaliskuuta 2013 Syyrian armeijan ja Vapaan Syyrian armeijan (Al-Nusran rintama ja Isis (järjestö) välillä käyty taistelu.
* Raqqan taistelu (2016–2017), 6. marraskuuta 2016 alkanut taistelu Raqqan kaupungin hallinnasta.
Isänpäivä (täsmennyssivu)

**Isänpäivä** voi tarkoittaa seuraavia:

* isänpäivä, isien kunniaksi ja muistoksi vietettävä juhlapäivä
* *[[Isänpäivä (vuoden 1997 elokuva)|Isänpäivä]]*, myös nimellä *Yllätysisät* (*Fathers’ Day*), Ivan Reitmanin ohjaama yhdysvaltalainen elokuva vuodelta 1997
* *[[Isänpäivä (vuoden 2026 elokuva)|Isänpäivä]]*, Aleksi Salmenperän ohjaama suomalainen elokuva vuodelta 2026
* *[[Isänpäivä (albumi)|Isänpäivä]]*, Teflon Brothers -yhtyeen albumi vuodelta 2014.
San Mauro Torinese

**San Mauro Torinese** on kunta Pohjois-Italiassa Torinon metropolikaupungissa Piemonten alueella. Se sijaitsee noin 10 kilometriä Torinosta koilliseen Pojoen varrella.

## Nähtävyyksiä
Kaupungin nähtävyyksiä on Pojoen ylittävä silta Ponte Vittorio Emanuele III di San Mauro, joka tunnetaan myös nimellä Ponte Vecchio (vanha silta). Silta vihittiin käyttöön 8. syyskuuta 1912, ja siitä tuli yksi kaupungin symboleista. Silta on kahdeksanaukkoinen kaarisilta, jonka pituus on 257 metriä ja leveys 8 metriä.

Kunnan alueella osittain oleva luonnonpuisto Parco Naturale della Collina di Superga perustettiin suojelemaan tämän mäkisen alueen luonnon monimuotoisuutta sekä maisemallisia piirteitä. Luonnonpuistossa on myös useita merkittäviä rakennuksia. Niistä hallitsevin on Torinon kunnan puolella oleva Supergan basilika. San Mauro Torinesen puolella sijaitsevat 1200-luvulta peräisin oleva linna Castello di Sambuy näyttävine puutarhoineen, sekä arkkitehti Alessandro Antonellin suunnittelema, vuonna 1857 rakennettu 52 metriä korkea uusgoottilainen torni Torre di Moncanino.

## Lähteet

## Aiheesta muualla
Sadeihmisiä

**Sadeihmisiä** (*The Rain People*) on Francis Ford Coppolan käsikirjoittama ja ohjaama draamaelokuva vuodelta 1969. Sen pääosia esittävät Shirley Knight, James Caan ja Robert Duvall.

*Sadeihmisiä* oli ensimmäinen elokuva, jossa Coppola pääsi ohjaamaan oman käsikirjoituksensa pohjalta. 

## Juoni
*Sadeihmisiä* on road movie, jossa raskaana oleva nuori aviovaimo Natalie (Knight) panikoi ja lähtee pakoon odotettavissa olevaa tylsää avioelämäänsä New Yorkin Long Islandilla. Ajaessaan kohti etelää hänen kyytiinsä liftaa kiltti mutta komea mies, entinen amerikkalaisen jalkapallon pelaaja Killer (Caan), joka ei kerro paljon itsestään ja vaikuttaa hieman hidasälyiseltä. Mies haluaa entisen tyttöystävänsä luo Tennesseehen, mutta tytön perheen kotiin saavuttaessa tämä ei huoli häntä ja selviää, että mies on saanut aivovamman pelissä ja maksettu lähtemään joukkueestaan ja collegestaan. Natalielle selviää myös, ettei Killerillä ole äitinsä kuoltua ketään omaisia. Nebraskassa Natalie hankkii Killerille työpaikan eläinnäyttelyitä pitävältä epämääräisen tuntuiselta farmilta, jossa Killer alkaa vapauttaa eläimiä häkeistään, saa potkut ja menettää valtaosan rahoistaan. Natalie ihastuu komeaan mutta väkivaltaiseksi osoittautuvaan, asuntovaunuleirissä asuvaan moottoripyöräpoliisiin (Duvall). Kun Killer ryntää pelastamaan Natalieta, poliisin nuori tytär ampuu Killeriä. Elokuva päättyy, kun itkevä Natalie lupaa kuolevalle Killerille ottaa tämän omaan kotiinsa New Yorkiin.

## Vastaanotto
*Helsingin Sanomien* Mikael Fränti luonnehti elokuvaa vuonna 1980: ”*Sadeihmisiä* on yksinäisyyden ja epätoivon kuvaus, mutta myös elokuva matkasta, paosta ja ihmisen henkisestä kasvusta. Se on naisen muotokuva, omalla herkällä ja koskettavalla tavallaan ennakkoluulottomasti etenevä peilaus naisen ponnisteluista itsenäisyyteen ja riippumattomuuteen miesten hallitsemassa yhteiskunnassa.”

## Lähteet

## Aiheesta muualla
*
*
Patrice Talon

**Patrice Guillaume Athanase Talon** (s. 1. toukokuuta 1958 Ouidah, Ranskan Dahomey) on beniniläinen liikemies, poliitikko ja maan presidentti. Hän astui virkaansa 6. huhtikuuta 2016. 

## Varhainen elämä ja opinnot
Patrice Talonin isä oli fon, rautatietyöntekijä ja äiti Abomeysta. Hän sai peruskoulutuksen Beninissä ja opiskeli sen jälkeen matematiikkaa ja luonnontieteitä Dakarin yliopistossa. Opiskeltuaan yliopistossa kaksi vuotta hän suoritti tutkinnon Air Afriquen  lentäjänä jatkaakseen siviililentäjän opintoja Ranskassa. Hän ei läpäissyt pääsykokeen lääketieteellisiä vaatimuksia, joten hänen oli luovuttava uneksimastaan lentäjän urasta.

Vuonna 1983 Patrice Talon aloitti uransa liikemiehenä pakkaus- ja maanviljelysaloilla. Hänellä on liiketoimissaan yhteyksiä huomattaviin globaaleihin yrityksiin, kuten hotelleihin, logistiikkaan ja satamapalveluihin.

## Poliittinen ura
Patrice Talonin palattua kotimaahansa Beninin sosialistisen hallinnon valta alkoi heikentyä, joka johti Kansallisen konferenssin kokoontumiseen vuonna 1990. Talon osallistui varhain poliittisiin keskusteluihin ja tuki useita poliitikkoja, kuten presidentti Boni Yayia saavuttaakseen taloudellisia ja poliittisia pyrkimyksiään.

Yhteistyö presidentin hallinnon kanssa loppui nopeasti, kun Patrice Talonia syytettiin useissa valituksissa talousrikoksista, ja hänet pidätettiin vuonna 2012 Cotonoussa. Hänet vapautettiin kuitenkin syytteistä, jonka jälkeen Talon pakeni Ranskaan Lisää syytteitä tuli muun muassa valtionpäämiehen myrkyttämisyrityksestä radioaktiivisilla pillereillä, dronien hankinnasta presidentin lentokoneeseen hyökkäämiseen, kommandojen hankkimisesta ja tullin varojen kavaltamisesta 12 miljardin CFA frangin (18,3 miljoonaa euroa) edestä. Mikään syytteistä ei kuitenkaan johtanut tuomioon.

### Presidenttinä
Presidentti Yayin myönnettyä Talonille armahduksen vuonna 2014 hän palasi maanpaosta ja pyrki pyrki presidentiksi vuoden 2016 vaaleissa iskulauseella "Le Nouveau Départ" (Uusi alku). Hän ehdotti maahansa murroksen, siirtymän, talouden elpymisen ja erityisesti poliittisten uudistusten luottamustehtävää vauhdittaakseen uutta dynamiikkaa. Maaliskuun 2016 presidentinvaalien ensimmäisellä kierroksella Talon sai toiseksi eniten ääniä pääministeri Lionel Zinsoun jälkeen, mutta voitti toisen kierroksen saaden 65 prosenttia äänistä. 

Patrice Talonin politiikkaa on luonnehtinut hänen kriitikkojensa mukaan räätälöidyt uudistukset ja peruutus lupauksesta olla presidenttinä vain yhden kauden. Toisen kerran Patrice Talon voitti presidentinvaalit ensimmäisellä kierroksella vuonna 2021. 

Syyskuussa 2021 Patrice Talon ja Thomas Boni Yayi, poliittiset liittolaiset, joista on tullut läheisiä vihollisia, tapasivat Cotonoun satamassa. Tapaamisessa Thomas Boni Yayi esitti Patrice Talonille useita ehdotuksia ja pyyntöjä, jotka koskivat erityisesti Beninin poliittisten vankien vapauttamista.

## Lähteet
Eyes Wide Open (Sabrina Carpenterin albumi)

**Eyes Wide Open** on yhdysvaltalaisen poplaulaja Sabrina Carpenterin ensimmäinen studioalbumi, joka julkaistiin 14. huhtikuuta 2015 Hollywood Recordsin alaisuudessa.

Albumilta julkaistiin singlet *We’ll Be the Stars* ja *Eyes Wide Open* vuoden 2015 alkupuolella.

Vuonna 2016 albumin ”*Eyes Wide Open*” -kappale voitti Radio Disney Music Awardsin *Best Anthem* kategorian.

## Kappaleet

## Menestyminen
Albumi nousi Billboard 200-listalla sijalle 43. Billboard ja Soundscan ilmoitti albumin myyneen yli 12&nbsp;000 kappaletta ensimmäisen viikon aikana.

## Lähteet

## Aiheesta muualla
* Eyes Wide Open AllMusicissa
Ise-washi

**Ise-washi** () on Japanin Mien prefektuurissa sijaitsevassa Isen kaupungissa valmistettua japaninpaperia (*washi*). Sitä valmistava tehdas *Taihō washikōgyō* on perustettu vuonna 1899. Ise-washia käytetään pääasiassa Isen pyhäköiden *[[ofuda]]*-talismaanien valmistamiseen. 

## Lähteet

## Aiheesta muualla
* Isewashi.co.jp 
* 伊勢神宮のお神札からインクジェット対応和紙まで 和の職人.com
Väliaikainen yleisvenäläinen hallitus

**Väliaikainen yleisvenäläinen hallitus** (, *Vremennoje Vserossijskoje pravitelstvo*; tunnettu myös nimellä **Ufan direktorio**) oli Ufassa ja sen jälkeen Omskissa Siperiassa Venäjän sisällissodan aikana syyskuusta marraskuuhun 1918 toiminut Venäjän valkoisten yhteinen hallitus. Se oli Venäjän sisällissodan aikaisista hallituksista viimeinen, jolla oli laaja poliittinen pohja.

Väliaikaisen yleisvenäläisen hallituksen perustamisesta päätettiin Ufassa 23. syyskuuta 1918 pidetyssä valtakunnankokouksessa, jonka 170 osallistujaa edustivat kahta saman vuoden kesäkuussa perustettua vastavallankumouksellista hallitusta, Samarassa toiminutta sosialistivallankumouksellisten (”eserrien”) Komutš-hallitusta ja Omskissa toiminutta Siperian väliaikaista hallitusta, sekä muita pienempiä ryhmiä. Väliaikaisen yleisvenäläisen hallituksen ohjelma oli kompromissi vasemmistolaisen Komutšin ja oikeistolaisen Siperian hallituksen välillä. Se lupasi tunnustaa perustuslakia säätävän kansalliskokouksen aseman, mutta kansalliskokous voitaisiin kutsua koolle aikaisintaan tammikuussa 1919. Tätä ei lopulta koskaan tehty. Väliaikaisen hallituksen oli alkujaan tarkoitus asettua Jekaterinburgiin, mutta rintaman läheisyyden vuoksi se siirtyi 9. lokakuuta Ufasta kaukaisempaan Omskiin.

Väliaikaisen hallituksen johdossa oli viiden miehen direktorio, johon valittiin sosialistivallankumouksellisten Nikolai Avksentjev ja Vladimir Zenzinov, Siperian hallituksen johtomies Pjotr Vologodski, liberaalina tunnettu kenraali Vasili Boldyrev sekä kadettipuolueen vasemmistosiipeen kuulunut Vladimir Vinogradov. Jäseniksi valittiin alun perin myös Nikolai Astrov ja Nikolai Tšaikovski, mutta he eivät toimineet lopullisessa direktoriossa. Direktorio ei koskaan muodostunut tehokkaaksi vallankäyttäjäksi eikä sen konservatiivisena pidetty linja nauttinut useimpien sosialistivallankumouksellisten luottamusta, mikä kavensi sen tukea. Oikeisto ja Siperiassa toimineen valkoisen armeijan johto ei luottanut hallitukseen juuri sen enempää.

Väliaikainen yleisvenäläinen hallitus syrjäytettiin lopulta sotilasvallankaappauksella 18. marraskuuta 1918. Edellisenä iltana Omskin kasakkajoukot vangitsivat direktorion sosialistivallankumoukselliset jäsenet Avksentjevin ja Zenzinovin. Kun Vologodski aamulla kutsui väliaikaisen hallituksen ministerit kokoon, he päättivät hylätä direktorion, ja sotaministeri Aleksandr Koltšak julistettiin ”ylimmäksi hallitsijaksi”. Mantšuriasta saapunut amiraali Koltšak oli tullut hallituksen sotaministeriksi vain kahta viikkoa aiemmin. On epäselvää, oliko hän itse mukana kaappauksen suunnittelussa. Koltšak joka tapauksessa johti tämän jälkeen Venäjän valkoisten yhteistä hallitusta käytännössä sotilasdiktaattorina seuraavan vuoden ajan. Myöhemmässä neuvostoliittolaisessa historiankirjoituksessa myös ympärysvaltojen interventiojoukkojen komentajien on väitetty juonitelleen direktoriota vastaan.

## Lähteet
Synte 2

**Synte 2** oli maailman ensimmäinen mikroprosessoripohjainen sääntösynteesiin perustuva kannettava suomea puhuva formanttipuhesyntetisaattori. Se kehitettiin Tampereella VTT:n sairaalatekniikan laboratoriossa ja Tampereen teknillisen korkeakoulun elektroniikan laitoksella 1970-luvun loppupuolella. Kehitystyöhön osallistuivat silloiset yliassistentti tekniikan tohtori Matti A. Karjalainen, DI Unto K. Laine, DI Seppo Lavonen ja DI Raimo O. Toivonen. Synte 2 julkistettiin maailmanlaajuisesti huhtikuussa 1980 järjestyksessä toisessa ICASSP '80-konferenssissa esityksessä.

## Vamkom-hanke
*Vammaisten kommunikaatiovälineiden kehittäminen* -tutkimushanke (Vamkom) Tampereella VTT:n sairaalatekniikan laboratoriossa (1.5.1975–30.4.1978) oli alku suomalaiselle mikroprosessoripohjaiselle puheteknologialle. Hankkeessa kehitettiin Synte 2.

## Sokeain tietomateriaalin automaattinen tuottaminen synteettistä puhetta käyttäen -hanke
*Sokeain tietomateriaalin automaattinen tuottaminen synteettistä puhetta käyttäen* -hankkeessa  (1.1.1977–) Tampereella VTT:n sairaalatekniikan laboratoriossa, Tampereella Biotekniikan tutkimuslaitoksella (BTT) ja Tampereen teknillisen korkeakoulun (TTKK) elektroniikan laitoksella kehitettiin mikrotietokonejärjestelmää ja sen ohjelmistoa kirjapainojen valoladontanauhojen tekstin muuttamiseksi sokeain puhutuiksi lehdiksi. Tämä vuosien kehitystyö oli lähtökohta *Puhetulostin*-hankkeen onnistumiselle. Järjestelmän kehittäjänä oli tekn. yo. (myöh. DI) Raimo O. Toivonen.

## Puhetulostin-hanke
*Puhetulostin*-hanke (PUTU) Tampereella VTT:n sairaalatekniikan laboratoriossa (1.5.1978–31.5.1979) oli Vamkomin jatkokehityshanke Kauppa- ja teollisuusministeriön rahoittamana. Hankkeessa paranneltiin Synte 2:ta ja kehitettiin *Sokeain ohjelmoijain audiovisuaalinen tietokonepääte* (kehittäjänä Raimo O. Toivonen).   

## Katso myös
* Synte 3
* SPL1-tutkimuspuhesyntetisaattori

## Lähteet

## Aiheesta muualla

**Julkaisuja**
* 

* 

* 

**Lehtiartikkeleita**
* 
* 
* 
* 
* 
* 
* 
* 
* 
* 
* 
* 
* 
*
Synte 3

**Synte 3** on formanttipuhesyntetisaattori, jota kehitettiin kaupallisessa hankkeessa 1980–1981 aluksi Tampereen teknillisen korkeakoulun (TTKK) elektroniikan laitoksella.  Se oli jatkokehitystyötä maailman ensimmäiselle mikroprosessoripohjaiselle sääntösynteesiin perustuvalle kannettavalle suomea puhuvalle formanttipuhesyntetisaattorille Synte 2. Synte 3:a kehittivät Tampereella silloiset TTKK:n yliassistentti tekniikan tohtori Matti A. Karjalainen, tekniikan lisensiaatti Unto K. Laine ja DI Raimo O. Toivonen.

## Katso myös
* SPL1-tutkimuspuhesyntetisaattori
* Intelligent Speech Analyser

## Lähteet

## Aiheesta muualla
*
FIFA 17

**FIFA 17** on EA Canadan kehittämä *[[FIFA (pelisarja)|FIFA]]* -pelisarjan jalkapalloaiheinen urheilupeli, joka julkaistiin Pohjois-Amerikassa 27. syyskuuta 2016, ja muualla maailmassa 29. syyskuuta 2016 Microsoft Windowsille, Xbox Onelle, Xbox 360:lle, PlayStation 3:lle ja PlayStation 4:lle. Pelin kansikuvassa esiintyy Marco Reus. Peli on sarjan ensimmäinen, jossa käytettiin Frostbite-pelimoottoria.

## Lähteet

## Aiheesta muualla
*
Sakari Tahvanainen

**Sakari Tahvanainen** (13. kesäkuuta 1936 Ukkola, Eno – 1. lokakuuta 2016 Joensuu) oli suomalainen päätoimittaja ja maakuntasihteeri. Hän oli SDP:n aktiivijäsen.

Tahvanainen oli Pohjois-Karjala-lehden päätoimittaja 1967–1985. Hänet erotettiin tehtävästä, ja vuodet 1987–1994 hän oli Pohjois-Karjalan maakuntaliiton maakuntasihteeri.

## Lähteet

## Kirjallisuutta
* 

## Aiheesta muualla
* Elämäntyönä työväenliike
Torinon metropolikaupunki

**Torinon metropolikaupunki** () on yksi Italian metropolikaupungeista. Se sijaitsee Piemonten alueella Italian pohjoisosassa. Perustuspäivänä 1. tammikuuta 2015 Torinon metropolikaupunki korvasi Torinon maakunnan ().

Metropolikaupunki muodostuu 315 kunnasta, ja sen pääkaupunki on Torino. 

## Vyöhykkeet
Torinon metropolikaupunki on jaettu 11 vyöhykkeeseen, joista 4 on Torinon kaupungin ympäristössä sekä loput 7 ympäröivillä vuoristoalueilla. 

### Torino
* Vyöhyke 1 Torino. Yksi kunta ja 869&nbsp;312 asukasta.
* Vyöhyke 2 Area Metropolitana Torino Ovest (AMT Ovest). 11 kuntaa ja 225&nbsp;202 asukasta. 
* Vyöhyke 3 Area Metropolitana Torino Sud (AMT Sud). 18 kuntaa ja 264&nbsp;124 asukasta.
* Vyöhyke 4 Area Metropolitana Torino Nord (AMT Nord). 7 kuntaa ja 133&nbsp;869 asukasta.

### Ympäröivä alue
* Vyöhyke 5 Pinerolese. 45 kuntaa ja 132&nbsp;429 asukasta.
* Vyöhyke 6 Valli di Susa e Sangone. 43 kuntaa ja 114&nbsp;165 asukasta.
* Vyöhyke 7 Ciriacese-Valli di Lanzo. 40 kuntaa ja 100&nbsp;657 asukasta.
* Vyöhyke 8 Canavese occidentale. 45 kuntaa ja 83&nbsp;969 asukasta.
* Vyöhyke 9 Eporediese. 59 kuntaa ja 90&nbsp;885 asukasta.
* Vyöhyke 10 Chivassese. 23 kuntaa ja 98&nbsp;177 asukasta.
* Vyöhyke 11 Chierese-Carmagnolese. 23 kuntaa ja 130&nbsp;593 asukasta.

### Kunnat

## Lähteet

## Aiheesta muualla
Isopropyyliamiini

**Isopropyyliamiini** (C3H9N) on alifaattisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä lähtöaineena sekä liuottimena. Yhdisteestä käytetään myös nimiä *2-propaaniamiini*, *2-aminopropaani* ja *1-metyylietyyliamiini*.

## Ominaisuudet
Huoneenlämpötilassa isopropyyliamiini on väritöntä nestettä ja sillä on amiineille tyypillinen ammoniakkia tai kalan hajua muistuttava haju. Yhdiste liukenee erittäin hyvin veteen ja vesiliuos on emäksinen. Isopropyyliamiinin pK<sub>a</sub>-arvo on 10,64. Yhdiste liukenee myös useisiin orgaanisiin liuottimiin kuten etanolin ja dietyylieetteriin. Aineen reaktiot ovat tyypillisiä alifaattisille amiineille. Isopropyyliamiini ärsyttää ihoa, silmiä ja hengitysteitä. Se voi emäksisenä yhdisteenä myös aiheuttaa syövytysvammoja.

## Valmistus ja käyttö
Isopropyyliamiinia voidaan valmistaa pelkistävällä aminoinnilla ammoniakista ja asetonista. Reaktiossa muodostuva imiini pelkistetään vedyttämällä isopropyyliamiiniksi. Toinen tapa on isopropanolin ja ammoniakin välinen reaktio ja tässä reaktiossa voi muodostua myös di-isopropyyliamiinia.
:

Isopropyyliamiinia käytetään suuria määriä orgaanisen kemian teollisuudessa valmistettaessa muita kemikaaleja. Siitä valmistetaan muun muassa rikkaruohomyrkkyjä kuten glyfosaattia ja atratsiinia, lääkeaineita, väriaineita, hyönteismyrkkyjä, kumien vulkanoinninkiihdyttimiä sekä pinta-aktiivisia aineita. Sitä voidaan myös käyttää liuottimena, puhdistusaineissa ja vedenkäsittelyssä.

## Lähteet

## Aiheesta muualla
*FooDB: Isopropylamine 
*Kyoto Encyclopedia of Genes and Genomes (KEGG): Isopropylamine 
*ChemBlink: Isopropylamine
Street Fighter V

**Street Fighter V** on Capcomin ja Dimpsin tekemä tappelupeli *[[Street Fighter (pelisarja)|Street Fighter]]* -pelisarjaan, joka on julkaistu vuonna 2016. 

Peli käyttää Unreal Engine 4:ää pelimoottorina.

## Hahmot

Pelissä on julkaisuhetkellä mukana 16 hahmoa.

Lisähahmoja on saatavilla ladattavana sisältönä.

## Pelaaminen
Pelissä on survival-, versus-, challenge- ja training-tilat.

Pelissä on vaikeuasteet helppo (easy), normaali (medium), vaikea (hard) ja helvetti (hell).

## Vastaanotto
GameSpot antoi pelille arvosanan 7/10.

## Lähteet

## Aiheesta muualla
*
Darts of Pleasure

**Darts of Pleasure** on skotlantilaisen indie rock-yhtye Franz Ferdinandin kappale, joka julkaistiin singlenä 8. syyskuuta 2003. Kappale sisältyy myös yhtyeen ensimmäiselle albumille *[[Franz Ferdinand (albumi)|Franz Ferdinand]]*. ”Darts of Pleasure” oli Franz Ferdinandin debyyttisingle.

”Darts of Pleasure” debytoi Britannian singlelistan sijalla 44.

Kappale on englanninkielinen, mutta sen lopussa lauletaan myös saksaksi: *Ich heiße Superphantastisch! / Ich trinke Schampus mit Lachsfisch!*

## Kappaleet
### Ison-Britannian 7" singlejulkaisu
# ”Darts of Pleasure”
# ”Shopping for Blood”
### Ison-Britannian CD-julkaisu
# ”Darts of Pleasure”
# ”Van Tango”
# ”Shopping for Blood”

## Lähteet
Austin Amelio

**Austin Amelio** (s. 27. huhtikuuta 1988) on yhdysvaltalainen näyttelijä, joka tunnetaan Dwightina sarjoissa *[[The Walking Dead]]* ja *[[Fear the Walking Dead]]*.

Amelio näytteli vuonna 2016 ensi-iltansa saaneessa elokuvassa *[[Everybody Wants Some!!]]*. 

## Lähteet

## Aiheesta muualla
Shirley Knight

**Shirley Knight** (myös nimellä **Shirley Knight Hopkins**, 5. heinäkuuta 1936 Goessel, Kansas – 22. huhtikuuta 2020 San Marcos, Texas) oli yhdysvaltalainen teatteri-, televisio- ja elokuvanäyttelijä. Hän teki 1960-luvulla muutamia elokuvarooleja, kuten naispääosan Francis Ford Coppolan elokuvassa *[[Sadeihmisiä]]* (1969) ja keskittyi sitten teatteriuraansa New Yorkin Broadwayllä. Sen lisäksi hän teki noin 150 roolia televisioelokuvissa ja -sarjoissa.

Knight huomioitiin urallaan kahdella Oscar-palkintoehdokkuudella, teatterialan Tony-palkinnolla (1976, *Kennedy’s Children*) sekä kahdeksalla Emmy-palkintoehdokkuudella, joista hän voitti kolme. Viimeisen kerran hän oli Emmy-palkintoehdokkaana roolistaan *[[Täydelliset naiset]]* -sarjan viidessä jaksossa 2005–2007.

## Nuoruus ja uran alku
Shirley Knight varttui pienessä Mitchellin kaupungissa Kansasissa. Lapsena hän oli sisaruksineen avustajana Joshua Loganin *[[Rakkauden huviretki|Rakkauden huviretkessä]]*, jota kuvattiin heidän kotiseudullaan. Knight otti laulutunteja ja haaveili oopperalaulajan urasta, mutta opiskelikin kirjallisuutta Phillips Universityssä Oklahomassa ja Wichita State Universityssä Kansasissa sekä näyttelijäntyötä muun muassa Lee Strasbergin ja Erwin Piscatorin johdolla. Hän oli The Actors Studion pitkäaikainen jäsen.

Shirley Knightin ensimmäinen Broadway-rooli oli Strasbergin ohjaama *[[Kolme sisarta]]*. Muita merkittäviä teatteritöitä ovat olleet *Landscape of the Body*, Tennessee Williamsin Knightille kirjoittama *A Lovely Sunday for Creve Coeur*, Tony-palkinnon tuonut *Kennedy’s Children* sekä monet hänen entisen aviomiehensä  John R. Hopkinsin kirjoittamat näytelmät, kuten *Losing Time, Economic Necessity* ja *Absent Forever*.

## Valikoitu filmografia
* 1960: *[[Pimeät portaat]]* (*The Dark at the Top of the Stairs*)
* 1962: *[[Nuoruuden suloinen lintu]]* (*Sweet Bird of Youth *)
* 1962: *[[Murha ilman syytä]]* (*The Couch*)
* 1966: *[[Ryhmä (elokuva)|Ryhmä]]* (*The Group*)
* 1966: *[[Maanalaisessa]]* (*Dutchman *)
* 1968: *[[Petulia]]* (*Petulia*)
* 1969: *[[Sadeihmisiä]]* (*The Rain People*)
* 1971: *[[Salaisuus (vuoden 1971 elokuva)|Salaisuus]]* (*Secrets*)
* 1976: *[[21 pelon tuntia]]* (*21 Hours at Munich*)
* 1981: *[[Mieletön rakkaus (vuoden 1981 elokuva)|Mieletön rakkaus]]* (*Endless Love*)
* 1993: *[[Rakkaus kylvää kuolemaa]]* (*When Love Kills: The Seduction of John Hearn *)
* 1995: *[[Syytteessä]]* (*Indictment: The McMartin Trial *)
* 1995: *[[Sekopäiden seurakunta]]* (*Stuart Saves His Family *)
* 1996: *[[Lapsuuden lupaus]]* (*A Promise to Carolyn*)
* 1997: *[[Elämä on ihanaa]]* (*As Good as It Gets*)
* 2002: *[[Jumalaiset JaJasiskot]]* (*Divine Secrets of the Ya-Ya Sisterhood *)

## Lähteet

## Aiheesta muualla
*
Aristid von Grosse

**Aristid von Grosse** (4. tammikuuta 1905 – 21. heinäkuuta 1985) oli saksalainen radiokemisti, joka tunnetaan työstään alkuaine protaktiniumin ja sen yhdisteiden valmistamisesta. Hän oli myös varhainen uraanin fission tutkija.

Grosse suoritti opintonsa Berliinin yliopistossa vuosina 1922–1926. Työskennellessään Otto Hahnin ja Lise Meitnerin kanssa näiden laboratoriossa vuonna 1927, hän sai käsiinsä radiumin tuotantojätettä, josta hän pystyi eristämään protaktinium(V)oksidia. Myöhemmin vuonna 1934 hän valmisti ensimmäisenä metallista protaktiniumia 0,1&nbsp;mg:sta tätä oksidia, ensin muuttaen oksidin protaktiniumjodidiksi ja sitten hajottaen sitä tyhjiössä sähköpurkauksen avulla.

Grosse emigroitui Yhdysvaltoihin vuonna 1930. Vuosina 1931-1940 hän toimi Chicagon yliopistossa kemian apulaisprofessorina. Sodan aikana hän kehitteli atomipommia Manhattan-projektissa. Vuosina 1948&ndash;1969 hän oli Research Institute of Temple Universityn presidentti. Hän työskenteli myöhemmin Franklin Instituten laboratoriossa Philadelphiassa ennen eläkkeelle jäämistään vuonna 1979.

## Lähteet
Taavetti Kärnä

**Taavetti Kärnä** (1658 – 10. kesäkuuta 1738), lisänimeltään ”Lappajärven kuningas”, oli kotiseutunsa Lappajärven huomattavin talonpoika isonvihan vainovuosina. Hän oli talollinen, lautamies ja talon­poikais­purjehtija, joka kävi kauppaa Ähtävän­joen varrella ja jatkoi matkojansa merenrannikolta aina Tukholmaan saakka. Taavetin vaimo oli Dordi Simontytär Kärnä, ja hänen vanhempansa olivat isä lautamies, kirkonisäntä Tuomas Tuomaanpoika Kärnä (s. n. 1605, k. 18.2.1694) ja äiti Kaarina Kaarlentytär Råth (Ruuth).

Taavetti hallitsi Lappa­järven Kärnän saaressa sijaitsevaa taloa vuosina 1685–1723.

Lautamiehenä Taavetti Kärnä jatkoi isänsä perinteitä käräjöimisessä kotiseutunsa hyväksi. Lapuan käräjillä vuonna 1706 hän esiintyi lapualaisia vastaan väittäen, että nämä vahingoittivat tervaksien koloamisella ja metsän hävittämisellä lappajärveläisiä. Samalla hän pyysi varmoja rajoja Lapuan ja Pietarsaaren pitäjien välille. Asia oli myöhemmin lukuisia kertoja esillä eri oikeusasteissa ja ratkesi vihdoin lappajärveläisten eduksi.
 
Isonvihan aikana Taavetti Kärnä kärsi suuren häviön, kun vihollinen ryösti vuonna 1714 kaiken hänen irtaimen omaisuutensa, poltti tallikartanon ja metsässä tervasaunan sekä 55 tynnyriä tervaa. Kärnän talo oli pitkän aikaa vihollisen majapaikkana, jolloin asuinrakennusten katot rikottiin ja lähitienoon aidat ja heinäladot poltettiin. Isonvihan aikana Kärnän talo köyhtyi niin perinpohjaisesti, että se ei vuosikymmeniin noussut ahdingosta. Taavetti Kärnä oli kaikesta huolimatta silloisen Lappajärven seutukunnan johtomies, joka pitkän vainon aikanakin pyrki tukemaan taloudellisesti kotiseutunsa puolustajia. Ansioittensa vuoksi hän sai kansalta liikanimen ”Lappajärven kuningas”, joka on merkitty myös tuomiokirjoihin. 

Isonvihan tapahtumien vuoksi ei ole ihme, että venäläisviha suvussa oli voimakas. Kun jääkäriliike kaksi vuosisataa myöhemmin alkoi, lähdettiin hakemaan Saksasta sotilaskoulutusta, jolloin matkaan lähti kuusitoista Taavetti Kärnän sukuun kuuluvaa miestä Lappajärveltä ja Vimpelistä: kapteeni Toivo Kärnä, majuri Julius Kärnä, luutnantti Kustaa Loukola, vänrikki Antti Eemeli Kärnä, aliupseeri Oskari Pajala, vääpeli Antti Emil Kannanniemi, varavääpeli Hemming Salmela, korpraali Jaakko Einari Saarenpää sekä rivimiehet Alfred Hyytinen, Eeli Harju, Matti Nykänen, Juho Erkki Hanhikangas, Eevert Storstrang, Jaakko Aho, Joeli Pokela ja Jaakko Vähäsöyrinki. Lisäksi suoraan Taavetti Kärnän jälkeläisiä olivat heimoaktivisti, taiteilijaprofessori Eero Nelimarkka ja Suomen valkoisen kaartin asemestari Niilo Hyytinen.

## Lähteet
* Sukukirja Hyytinen Lappajärvi, 
* Kapteeni Kaarna ja Kärnän suvun jääkärit, e- kirja, Arma Fennica Oy, 
* Eteläpohjalaisia elämäkertoja, Etelä-Pohjanmaan Maakuntaliitto, Vaasa 1965. s.913
Sattuman soittoa

**Sattuman soittoa** (*The Music of Chance*) on dokumentaristina paremmin tunnetun Philip Haasin ohjaama yhdysvaltalainen draamaelokuva vuodelta 1993. Sen käsikirjoituksen laati Paul Auster yhdessä Philip ja Belinda Haasin kanssa Austerin samannimisen romaanin perusteella. Elokuva valittiin vuoden 1993 Cannesin elokuvajuhlien Un certain regard -esityssarjaan.

## Juoni
Elokuvassa pienten panosten peluri (James Spader) ja kuljeskeleva palomies (Mandy Patinkin) houkutellaan eristäytyneeseen kartanoon, jossa outo Laurelia ja Hardya muistuttava miljonääripari (Joel Grey ja Charles Durning) voittavat heidät uhkapelissä. Vieraat joutuvat rakentamaan kiviaitaa kartanon ympäri.

## Vastaanotto
*VideoHound's Golden Movie Retriever* pitää juonta keinotekoisena ja monenlaisella symboliikalla ladattuna eikä näe sen toimivan yhtä hyvin kuin pohjana olevassa romaanissa. *[[Video-opas|Video-oppaassa]]* vuodelta 1994 Bello Romano on samoilla linjoilla ja antaa *Sattuman soitolle* kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*
Aigiale (kaupunki)

**Aigiale** () oli antiikin aikainen kaupunki ja kaupunkivaltio (*polis*) Amorgoksen saarella Kreikassa. Sen arkeologinen alue sijaitsee saaren koillisosassa lähellä Tholárian kylää sekä kaupungista nimensä perinyttä nykyistä Aigiálin kylää.

Aigiale oli yksi saaren kolmesta kaupungista Minoan ja Arkesinen ohella. Se oli joonialaisen Miletoksen siirtokunta ainakin 200-luvulla eaa. Kaupungin akropolis eli linnavuori sijaitsi kukkulalla, joka tunnetaan nykyisin nimellä Vígla.

Arkeologisella alueella on jäljellä jäänteitä lähinnä vanhemmista ja myöhäisemmistä muureista. Akropoliin lähellä on roomalaisaikaisia holvattuja hautoja, joista käytetään *[[tholos|tholoksesta]]* tulevaa nimeä *tholaria*.

## Lähteet

## Aiheesta muualla
Archaía Neméa

**Archaía Neméa** () on Kreikan kylä, joka kuuluu hallinnollisesti Neméan kuntaan, Korinthian alueyksikköön ja Peloponnesoksen alueeseen. Kylän väkiluku on 392 (vuonna 2011).

Archaía Neméan kylä sijaitsee Peloponnesoksen niemimaan koillisosassa noin 30 kilometriä lounaaseen Kórinthoksen kaupungista ja noin 26 kilometriä pohjoiseen Árgoksen kaupungista. Se on rakennettu noin 333 metrin korkeuteen merenpinnasta laskettuna. Kylän nimi, ”Antiikin Nemea”, viittaa antiikin ajan Nemean pyhäkköalueeseen, jonka arkeologinen alue sijaitsee heti nykyisen kylän vieressä ja on sen merkittävin nähtävyys Nemean arkeologisen museon ohella.

Archaía Neméa muodostaa myös laajemman kyläyhdyskunnan (Τοπική Κοινότητα Αρχαίας Νεμέας, *Topikí Koinótita Archaías Neméas*), johon kuuluvat varsinaisen Archaía Neméan kylän lisäksi kylät Dervenákia ja Koutsomódi. Koko yhdyskunnan väkiluku on 559.

Archaía Neméan kylää ja antiikin Nemean paikkaa ei tule sekoittaa Neméan kaupunkiin, joka sijaitsee noin viisi kilometriä lännempänä.

## Lähteet

## Aiheesta muualla
Archaíes Kleonés

**Archaíes Kleonés** (, ) on Kreikan kylä, joka kuuluu hallinnollisesti Neméan kuntaan, Korinthian alueyksikköön ja Peloponnesoksen alueeseen. Kylän väkiluku on 633 (vuonna 2011).

Archaíes Kleonésin kylä sijaitsee Peloponnesoksen niemimaan koillisosassa noin 25 kilometriä lounaaseen Kórinthoksen kaupungista. Se on rakennettu noin 274 metrin korkeuteen merenpinnasta laskettuna. Kylän nimi, ”Antiikin Kleonai”, viittaa antiikin ajan Kleonain kaupunkiin, jonka arkeologinen alue sijaitsee noin 2,5 kilometriä nykyisestä kylästä itään. Nykyisen kylän nimi oli vuoteen 1963 saakka *Kontóstavlos* (Κοντόσταυλος). Archaíes Kleonés muodostaa oman kyläyhdyskuntansa (Τοπική Κοινότητα Αρχαίων Κλεωνών, *Topikí Koinótita Archaíon Kleonón*).

## Lähteet
Nemean stadion

**Nemean stadion** oli antiikin aikainen kreikkalainen stadion Nemean pyhäkköalueella Kreikassa. Sitä käytettiin paikalla järjestetyissä Nemean kisoissa. Stadionin arkeologinen kohde sijaitsee Neméan kunnassa lähellä nykyistä Archaía Neméan kylää.

## Historia

Nemean stadion rakennettiin klassisen kauden ja hellenistisen kauden taitteessa noin vuonna 330 eaa. Sitä käytettiin Nemean kisoissa, jotka olivat yhdet panhelleenisistä kisoista. Rakentamisajankohta sijoittuu aikaan, jolloin kisat palasivat Nemeaan oltuaan välillä Argoksessa. Stadionia käytettiin ainakin vuoteen 271 eaa. saakka, jolloin kisat palasivat jälleen Argokseen, sekä joitakin yksittäisiä kertoja tämänkin jälkeen. Roomalaisella ajalla ja keskiajalla stadionin aluetta käytettiin pääasiassa laiduntamiseen ja maanviljelyyn.

Stadionin alueen arkeologiset kaivaukset tehtiin vuosina 1974–1981. Ne suoritti American School of Classical Studies at Athens eli Yhdysvaltain arkeologinen koulu Ateenassa Stephen Millerin johdolla.

## Rakennelma

Stadion sijaitsee Nemean Zeuksen pyhäkköalueen kaakkoispuolella noin 500 metriä kaakkoon Zeuksen temppelistä. Stadion oli rakennettu suurin piirtein pohjois-eteläsuunnassa. Eteläpää on kaivettu rinteeseen ja pohjoispää puolestaan sijoitettu keinotekoiselle tasanteelle.

Stadionin juoksuradan pituus eli stadionmitta oli 600 jalkaa eli 178 metriä. Stadionin pohjoispäätä ei ole kaivettu kokonaan esille, joten nykyisin stadionin kentästä on näkyvissä noin 125 x 30 metrin kokoinen alue. Juoksuradassa oli etäisyysmerkit aina 100 jalan välein. Stadionin lähtöviiva oli tehty kivestä. Lähtöpaikalla oli lähetyslaitteisto (*hyspleks*), jolla varmistettiin, että kaikki juoksijat pääsivät lähtemään kilpaan yhtä aikaa. Se koostui puisista paaluista, jotka poikkituki sitoi toisiinsa. Se pystyttiin laskemaan alas köysitaljalla lähtömerkin hetkellä.

Stadionin katsomoon mahtui noin 30&nbsp;000–40&nbsp;000 henkeä. Katsomossa oli ainoastaan joitakin kiinteitä istuinrivejä lähtöviivan lähellä. Muutoin yleisö istui suoraan maassa rinteeseen tehdyillä tasanteilla. Juoksurataa kiersi vesikanava, josta sai juomavettä.

Stadioniin kuului sen länsipuolella sijainnut urheilijoiden riisuutumis- ja pukeutumistila (*apodyterion*), jossa oli peristyyli- eli pylväspiha. Sieltä johti noin 36 metriä pitkä ja 2,5 metriä korkea holvattu käytävä (*kryptē eisodos*) suoraan portille, josta kilpailijat astuivat stadionille. Tunnelissa on lukuisia graffiteja, joissa esiintyy urheilijoiden nimiä.

## Lähteet

## Aiheesta muualla
Eugène-Anatole Demarçay

**Eugène-Anatole Demarçay** (1. tammikuuta 1852 – 5. maaliskuuta 1903 Pariisi) oli ranskalainen kemisti, joka tunnetaan työstään europiumin löytäjänä ja varhaisena spektroskopian ja jossain määrin myös radioaktiivisuuden tutkijana.

Demarçay opiskeli ensin Lycée Condorcetissä ja vierailtuaan välillä Englannissa valmistui École polytechniquesta. Hänen varhainen tutkimuskohteensa ennen epäorgaaniseen kemiaan keskittymistä oli terpeenit ja muut hajuvesiteollisuuden käyttämät aineet. Hän menetti näön oikeasta silmästään laboratoriossa tapahtuneessa räjähdyksessä tutkiessaan typen sulfideja.

Vuonna 1896 hän havaitsi että näytteet juuri löydetystä samarium alkuaineesta sisälsivät vielä jotain muuta, ennestään tuntematonta ainetta. Hän eristi tämän vuonna 1901 ja totesi sen olevan uusi alkuaine, jonka hän nimesi europiumiksi. Vuonna 1898 Demarçay avusti Marie ja Pierre Curieta osoittamalla spektroskopian avulla Curien pariskunnan valmistaneen radiumia.

## Lähteet
Hannu Särkiö

**Hannu Johannes Särkiö** (30. huhtikuuta 1937 Padasjoki – 29. kesäkuuta 2023 Espoo) oli suomalainen sotilas, kenraalimajuri.

## Henkilöhistoria
Särkiön vanhemmat olivat maanviljelijä Uuno Johannes Särkiö ja emäntä Anja Anna Seppälä. Hänen puolisonsa vuodesta 1961 oli farmaseutti Leena Päivikki Lappi-Seppälä. Kenttäpiispana toiminut Pekka Särkiö on heidän poikansa. Särkiö tuli ylioppilaaksi 1956 ja suoritti Kadettikoulun 1959 ja Sotakorkeakoulun 1969. Valtiotieteen maisteriksi hän valmistui 1971 Turun yliopistosta ja opiskeli lisäksi Teknillisessä korkeakoulussa ja Zürichin yliopistossa 1973. 

## Sotilasura
Särkiö toimi Uudenmaan jääkäripataljoonan opetusupseerina ja komppanianpäällikkönä 1959–1960, Kadettikoulun opetusupseerina 1960–1966, Pääesikunnan toimistoupseerina 1967–1968 ja toimistoesiupseerina 1971–1972, Lounais-Suomen sotilasläänin esikunnan toimistoupseerina ja -päällikkönä 1969–1971, Sotatieteenlaitoksen strategian toimiston toimistoesiupseerina 1972–1976, Lapin jääkäripataljoonan komentajana 1976–1980, Jääkäriprikaatin vs. komentajana 1976–1980, maanpuolustuskurssien johtajana 1980–1982, Taistelukoulussa 1982–1986, Pohjois-Suomen sotilasläänin esikuntapäällikkönä 1986–1989, päämajamestarina 1989–1991, Sisä-Suomen sotilasläänin komentajana 1991–1992 ja Turun ja Porin sotilasläänissä vuodesta 1993. Särkiö oli Puolustuslaitoskomitean pääsihteeri 1973–1976 ja toimi useissa maanpuolustusjärjestöissä. Hän voitti Puolustusvoimien mestaruuden kesäpartiokilpailuissa vuonna 1958. Särkiö ylennettiin kenraalimajuriksi 1989, eläkkeelle hän jäi vuonna 1997.

Hänet on haudattu Hietaniemen hautausmaalle Helsinkiin.

## Kirjallinen tuotanto
Särkiö julkaisi sekä artikkeleita ja kirjan kappaleita että useita omia teoksia erityisesti maanpuolustuksesta sekä puolustus- ja kansainvälisestä politiikasta, mutta myös muistelmia, elämäkerran ja historiateoksia:
* *Vuoden 1948 ystävyys-, yhteistoiminta- ja avunantosopimus suomalaisten kommenttien valossa kiinnittäen erityisesti huomiota sen sotilaalliseen puoleen*, 1973
* *Mitä tapahtuu, jos ...*, 1975
* *Jänkien jääkäreitä ja poromiehiä: pataljoonan komentajana Lapissa*, 1981
* *Kruunun sarkaa: kenttäkenraalina toisessa tasavallassa*, 1994 
* *Padasjoen suojeluskunta ja Lotta Svärd 1918-1944*, 2000
* *Yleisesikuntaeversti Matti A. Aarnio 1901-1984*, 2006 
* *Sata kesää - kolme isäntää: Särkiöinen Padasjoen Arrakoskella*, 2008 

## Lähteet

## Aiheesta muualla
* Vallin, Tapio 1997. "Uskon tuntevani suomalaisen miehen": Kenraalimajuri Särkiö reserviin. Porilainen, no. 2, s. 13.
* Hannu Särkiön muistokirjoitus Helsingin Sanomissa